1. Ennekõike soov populariseerida koera treenimist ning koerte ettevalmistust just jäljevõistluste suunal.
2. Motiveerida inimesi liikuma oma koeraga treeningutel edasi natuke kiiremas tempos. Ehk arendama koera vastavalt tema võimalustele. Okei, saan aru, et paljud ei oska seda ning kardavad ehk, et kui nii kiirelt edasi liikuda, siis võib koera ära rikkuda.
3. Näidata, et tunnine jälg, mullajälg ja/või võõra inimese tehtud jälg, pole raskused koera jaoks, vaid kollid omaniku peas. Loomulikult peab mulda treenima ja ka tunniseid jälgi tegema, aga see ongi ju normaalne.
4. Oli ka mõte, et kui hinnata Jäljehunti samal tasemel nii kui IPO-jälge või FH-d, siis saavad inimesed juba koolituse algfaasis hea kogemuse, õpivad sellest ning saavad rohkem teadmisi edaspidisele mõeldes ja treeninguid jätkates.
Eelmise aasta Jäljehundi eel ringlesid jutud a la „ärge sinna minge, rikute oma koera ära“ jms. Üllatav oli, et sellised jutud said alguse mõnest koolitajast või koolitusega lähedalt seotud inimestest.
Kui võtta nüüd selle loogikaga, et kutsikat hakatakse treenima juba vanuses 2-3 kuud ning temaga tehakse ca 3-4 trenni nädalas ja peale esimest 7-10 jälge jäetakse sisse augud toidurajas, hakatakse tegema nurki, minnakse tunnise jälje peale, siis… Siis on 6-7-kuuse koeraga tehtud juba 30 - 40 trenni, mis loob rohkem kui ideaalsed eeldused mullajälje läbimiseks.
Siinkohal on aeg soovida palju edu homsetele võistlejatele, kellede nimed on üleval Sportkoera kodulehel. Eks homme peale võistlust saab siis siia sellel teemal jälle kirjutatud.